Au Kuningas Jeruusalem
Messiaanlik kogudus ja äratuskeskus
Tahan rääkida täna ühest huvitavast teemast.
Räägin täna Jumala ustavusest.
Mind alati hämmastab ja paneb imestama,
et Jumal on ustav.
"Millest sa räägid, pastor?"
Räägin sellest, et vahel asetame Jumalale ajapiiranguid
ja arvame, et asjad peavad toimuma meie tahtmist mööda.
Inimestena valime endale tuntud tee,
kus Jumal kunagi varem tegutses.
Arvame, et Jumal peab alati samamoodi toimima.
Jumal tegutseb siiski iga kord isemoodi.
Jumal teeb alati erinevaid asju.
On oluline teada, et kui Jumal on midagi öelnud,
Ta teeb seda.
Tahan, et keskenduksime sellele.
See on meie tänane grammatikatund.
Jumal teeb, mida Ta on öelnud.
See on esimene osa.
Ta teeb selle omal ajal. Veel kord -
Kui Jumal on midagi lubanud, siis Ta ka teeb seda,
kuid mitte meie graafiku, vaid enda oma järgi.
Tuld Siionist
Kui teenin teisi, on mul lihtne öelda:
"Kolme päeva pärast saad midagi."
Sel juhul Püha Vaim õhutab mind asju kuulutama.
Mul ei ole lihtne teada, millal asjad sünnivad.
Kas mõistate, millest ma räägin?
Alati ei ole lihtne teada täpseid aegu.
Alati ei ole lihtne Jumalat mitte piirata aja ja muuga.
Vahel on see väga raske.
Seame Jumalale ajapiiranguid ja määrame teostusviisi.
Kui oled seadnud Jumalale ajagraafiku, ütleb Ta sulle:
"Sa pead veel veidi ootama."
Sain eile e-maili,
mis pani mind veidi muretsema.
Minu naine Ella ütles: "Sa ei tea, mida Jumal võib teha."
"Arvad, et Ta peab töötama teatud inimeste ja viiside läbi."
"Sa ei tea, kas Jumal räägib kellelegi."
Kui seda eile kuulsin, rääkisin täna Uriga, kes ütles:
"Jumal võib käskida mõnel inimesel teha midagi sinu jaoks olulist."
Ärge piirake Jumalat
ajagraafikute või teatud meetoditega.
Seda ei tohiks teha.
Jumal on Jumal ja meie oleme inimesed.
Kas mõistate, millest räägin?
Mulle meeldis, mida öeldi Koreas: kui midagi ei ole juhtunud,
siis Jumal ei taha veel, et see juhtuks.
Nad elavad nii.
Tead, et Jumal rääkis sinuga, kuid ära sea ajapiiranguid.
See juhtub siis, kui on käes Jumala tahte teostumise aeg.
Jumal ei taha, et miski meie elu murraks.
Paljud muutuvad Jumalalt midagi saades leigeks.
Jumal valmistab meid ette, et kõik, mis Ta meile annab,
oleks oluline.
Mõelge selle üle.
Jumal on tõotanud sulle midagi.
See tõotus asub kuskil.
Sa pead jõudma sinna nii vaimselt kui füüsiliselt.
Jumal juhib sind.
Ta ei taha, et tõotus juhiks sind.
Jumal tahab ise sind juhtida.
Veel kord.
Jumal on sulle midagi tõotanud.
Olen kindel, et igaühel teist on Jumalalt palju unistusi
ja palju tõotusi taevast.
Vahel juhtub siiski nii, et kuna tahame hirmsasti kõike kohe,
hakkab meid juhtima tahtmine, selle asemel, et seda teeks Jumal.
Seepärast tegin elus väikese mõtlemispausi.
Mul oli valida palju erinevaid teid.
Käin muidugi vaid üht teed - pühitsuse teed.
Kuid mu ees oli nii palju uksi ja pidin valima, mida teha.
Naasin just välismaalt.
Pean palvetama, kuid ma isegi ei räägi sellest.
Räägin nüüd kannatlikkusest.
Peaks ootama ja vaatama, mida Jumal teeb.
See on väga raske. Minu jaoks see ei ole raske.
Lihas sellesse kohta ei jõua.
Mul ei ole raske oodata, kuna olen vaimselt valmis ootama.
Võib-olla kuu või aasta tagasi oli see minu jaoks raske.
Lihas ma murdun, kuid vaimus olen rahulik.
Olen kasvanud vaimus ootama ja vaatama, mis toimub.
Peame ehitama oma elud Jumala ustavusele.
Ustavus on seotud armastusega.
Au Kuninga kogudus
Jumal on ustav, kuna Ta armastab.
Kas on kedagi, keda Jumal ei armastaks?
Miks inimesed petavad nii palju?
Mehed petavad oma naisi ja vastupidi.
Nad ei armasta teineteist.
Jumal armastab meid ja on seetõttu ustav.
Ustavuse juureks on armastus.
Kui ootame, tahab Jumal midagi meis teha.
Ta tahab teha meid armastusest Tema vastu ustavaks.
Kordan veel kord.
See on väga sügav, kuid lihtne asi.
Kui ootame, et saame midagi, õpetab Jumal meile ustavust.
Ta tahab õpetada meile, et Tema ustavus on meie sees
ja meeles, suus ja tegudes.
Ta tahab, et ustavus lähtuks armastusest Tema vastu.
Teeme pattu vähesest armastusest Jumala vastu.
Jumal tahab õpetada meid pattu vältima.
Seetõttu peame ootama.
Jumal võib anda meile kohe kõik, mida vajame.
Jumal on nii suur, et keegi ei saa Talle öelda:
millal, kuidas ja kus.
Jumal võib tuua sinu juurde kellegi ja anda sulle kõik, mida vajad.
Ometi Jumal ei tee seda, kuna Ta tahab sind õpetada.
Habakuki 2. peatükk.
Küsimus on suhtes Jumalaga.
Ma ei saa lubada, et saad alati Jumalalt kohe vastuse.
Vahel palud Teda ja Ta ei vasta.
Sel juhul tahab Ta, et käiksid usus.
On ka aegu, kus Jumal räägib.
Üks neist aegadest on nüüd. Jumal räägib nüüd.
Ta räägib Oreni, Igori või Uri - igaühe kaudu, kes siin seisab.
Jumal tahab öelda midagi oma teenijate kaudu.
Olen veendunud, et Jumal räägib praegu nii meile kui ka mulle.
See, mida Jumal räägib, on oluline.
Ütlen Jumalale: Nüüd! Jumal ütleb: Ma ei vasta rumalusele.
See juhtub siis, kui mina olen asjad paika pannud.
Tahan, et õpiksite ka vaimseid tõdesid.
Jumal on vaim ja Ta on vaimus juba kõik paika pannud.
Veel kord.
Jumal on vaim ja Ta on vaimus juba kõik paika pannud.
Ja Teda peab kummardama vaimus ja tões.
Pean olema vaimus, et Temaga ühendust saada -
teenima Teda, tundma Teda ja kuulama Teda,
ning ka ülistama ja jumaldama Teda.
Peame teenima Teda tões ega või kaljul kõikuda.
See on väga tähtis.
Habakuk 2:1
"Mina seisan oma vahipostil, asun linnusel ja vaatan,
et näha, mida ta mulle räägib ja mida ta mulle vastab mu etteheite peale.
Issand vastas mulle ja ütles: kirjuta üles nägemus."
Alati, kui sa ei saa vastust omal ajal ja sul on tõotus Jumalalt,
pead sa naasma selle nägemuse juurde ja nägema seda,
et saada jõudu Jumala räägitud sõnade kaudu.
Kirjuta nägemus üles.
Miks ta ütleb: kirjuta nägemus selgesti lauakestele.
Heebrea keeles "selgelt" on "ba'er" -
mis tuleneb verbist 'selgitada' ehk 'levarer' -
ehk sa pead mõistma.
Ära ainult kirjuta, vaid ka mõista seda.
Panin nägemuse kirja, kuid nüüd pean sellest aru saama.
Raskeim ei ole kirjapanek, vaid mõistmine.
Selleks on vaja kannatlikkust.
Pead olema kui Eelija, kes ootab Jumalat.
Saabus tuli ja maavärisemine, kuid Jumal ei olnud neis.
Äkitselt puhus õrn tuul ja Jumal hakkas rääkima.
See on väga raske.
Paljud arvavad, et neil on raske, kui pangaarve on miinustes.
On väga raske mõista, millal pead valima, mida teha.
See on väga raske.
Sinu tänane valik mõjutab su tulevikku.
Jumala ustavus.
Tuld Siionist
Räägime veidi käsulaudadest.
Käsulaud sümboliseerib liitu.
Käsulaud on liidu ja Jumala käskude võrdpilt.
Issand andis meile käsud.
Johannes ütles, et Tema käsud ei ole rasked neile,
kes Teda armastavad ja usuvad Tema Poega.
Aegadel, kui sa ei mõista, mis toimub,
ja kui püüad asetada Jumalale ajapiiranguid,
pead mõistma, et oled Temaga liidus
ja järgima Tema käske.
Käsud tähendavad, et Jumal käsib sul valvepostil seista
ja ustav olla.
Mooses sai Issandalt kivilauad Kümne käsuga. Mäletate?
Kui ta tagasi tuli, oli rahvas tõusnud ja mängima hakanud, patus.
Mooses lõi käsulauad puruks.
On kirjutatud, et Jumala sõrm kirjutas need käsud.
Pidage meeles, kes kirjutas.
Jeesuse juurde toodi patune naine ja Jeesus kirjutas maapinnale.
Tuleb meeles pidada, et sellistel aegadel
pead järgima käsku ja püsima tõe lepingus.
Leping ütleb, et Jumal on ustav.
Mis on leping/liit?
See ei ole kokkulepe -
vaid midagi sügavamat.
Liit tuleb südamest.
Liit ei tule mõistusest.
Liit ei põhine sellel, kui palju mina sellest saan.
Sel juhul oleks see kokkulepe.
Liit tähendab, et ükskõik, mis see ka ei maksaks,
ma armastan ja olen seetõttu ustav.
See on liit.
Oleme liidus Jumalaga
ja oma abikaasadega.
Meil on koguduste vaheline liit.
Me ei nimeta seda liiduks, kuid Kristuse Ihus on meil liit,
sest peame olema ustavad ka üksteisele.
See on väga tähtis.
Armastus viib mind alati liitu.
Seetõttu ma tegin, mida tegin.
See on vastus.
On liit.
See, kes tahab olla Jumala sarnane, peab olema ustav.
Jumala Sõna õhutab meid olema Jumala sarnased.
Habakuk 2:2-3
...et see, kes seda loeb, võiks joosta.
Nägemus ootab küll oma aega, aga ta ruttab lõpu poole,
ega peta mitte.
Kolmandas salmis ütleb Jumal kaks väga tähtsat asja.
Ta ütleb: sa pead mõistma, et ma ei valeta kunagi.
"Me ju teame seda pastor."
Paljud usklikud ei mõista, et Jumal ei tea, mis on valetamine.
Ükski normaalne usklik ei ütle, et Jumal valetab.
Aga oma tegude ja sõnadega püüab ta end veenda,
et Jumal valetab talle.
Kas olete kohanud selliseid inimesi?
Jumal ütleb, et Ta ei valeta kunagi.
Jumala ustavus on esimene asi, mida pead õppima.
Au Kuninga kogudus
Teine asi:
Võib juhtuda, et see, mida Jumal rääkis, on alles teel.
See ei ole hiljaks jäänud, vaid see viibib.
See ei viibi Jumala tõttu, vaid ainult minu pärast,
kuna Jumal peab mind ette valmistama.
Ta ütleb, et kuigi nägemus viibib, oota seda!
See on usklike probleem: ootamine.
Me ei mõista tihti, et oleme raisakotkad,
mitte tavalised linnud.
See ei välista mind või suuri jumalasulaseid.
Vahel püüame aidata Jumalat, kuid see pole vajalik.
Jumal on ustav.
Lähme järgmise tähtsa teema juurde.
Heebrealaste 11. peatükk,
salm 11 -
Usu läbi sai isegi Saara rammu soo rajamiseks
ja pealegi üle oma ea,
sest ta pidas tõotajat ustavaks.
See kõnetab väga tugevalt minu südant.
Küsimus ei ole inimese aegadest ega tema võimetest,
või tema aust.
Küsimus ei olnud isegi Aabrahami usus,
vaid see oli täielikult Jumala teene.
Te pole kunagi midagi sellist kuulnud.
Küsimus ei olnud isegi Aabrahami usus.
Mõistan, et Saara uskus, kuid ma ei räägi praegu sellest.
See, et ta lapseootele jäi ja poja sünnitas,
toimus täielikult tänu liidule Jumalaga.
On hea, kui inimesel on usku. See on tähtis ja vältimatu.
Salmi 6 järgi on võimatu ilma usuta olla Jumalale meelepärane.
Räägin hetkel siiski ustavusest Jumalale.
Au kuulub täielikult Jumalale, mitte Aabrahamile või Saarale.
Minu osa on uskuda.
Seestunud poisi isa ütles: "Ma usun, aita mu uskmatust!"
On väga tähtis uskuda, kuid ma ei räägi hetkel sellest,
vaid Jumala ustavusest.
Mind paneb alati imestama ja hämmastuma,
isegi siis, kui unustame, - ja on asju, mida unustame,
kuna oleme inimesed, -
et äkitselt, viie aasta järel, hakkab tõotus ilmnema.
Hiljem ütled endale ...
Tahaksin praegu nutta. Püha Vaim on nii võimsalt kohal.
Ütled Jumalale: "Isa, oled nii ustav!"
On kirjutatud, et Jumalale pole miski võimatu,
ja kõik sünnib.
Jumala Sõnas öeldakse, et Jumala Sõna ei naase tühjalt.
Kui Ta on sind leidnud, püüa jääda ustavaks.
Sinu suhtumine Tema kogudusse määrab sinu suhtumise Jumalasse.
Sinu suhtumine Jumala tegudesse, evangeeliumi ja pühitsusse
määrab su suhtumise Jumalasse.
Sinu suhtumine teistesse inimestesse, kogudusse ja Jumala tegudesse
määrab sinu suhtumise Jumalasse.
Tõlge: Monika Jaaguri